স্কুল ও কলেজ পর্যায়ে শিক্ষার্থীদের কোচিং ও নোট-গাইড নির্ভরতা বাদ দেয়ার ক্ষেত্রে অধ্যক্ষদের কঠোর ভূমিকা পালন করতে হবে। শিক্ষা আইনে এ ব্যাপারে কঠোর শাস্তির বিধান রাখা হয়েছে। আর বেসরকারি বিশ্ববিদ্যালয়গুলোকে তাদের নিজস্ব ক্যাম্পাসে যেতে কোনো ধরনের গাফেলতি সহ্য করা হবে না। নির্ধারিত সময়ের মধ্যে কেউ যেতে না পারলে তাদের বিরুদ্ধে আইন অনুযায়ী ব্যবস্থা নেয়া হবে। শিক্ষা নিয়ে কোনো ধরনের বাণিজ্যকে প্রশ্রয় দেয়া হবে না।